2016-ban Amandine Leynaud mellett ő volt a franciák második számú kapusa az olimpián. Főként az Argentína és Svédország elleni csoportmérkőzésen nyújtott jó teljesítményt, 11, illetve 14 védést bemutatva. A hollandok elleni elődöntőben csereként beállva járult hozzá a 24–23-as győzelemhez, az Oroszország elleni döntőben pedig hat védést mutatott be, csapata azonban így is 22–19-es vereséget szenvedett. A védési statisztikákat tekintve egyedül a torna legjobb kapusának választott Kari Aalvik Grimsbø nyújtott nála jobb teljesítményt a posztján. A 2016-os Európa-bajnokságon bronzérmes volt a csapattal, majd a következő évi világbajnokságot gyermeke születése miatt hagyta ki. Tagja volt a hazai rendezésű 2018-as Európa-bajnokságonaranyérmet szerző válogatottnak is. A 2019-es világbajnokságot sérülés miatt hagyta ki.